Odluka Komisije od 23/05/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8424 - SGAB / ACCIONA / SCCN) prema Uredbi Vijeća (EZ) No 139/2004 (Vjerodostojan je samo tekst na španjolskom jeziku)


Odluka Komisije od 31/08/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8168 - STEINHOFF INTERNATIONAL / POUNDLAND) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2007/9/EZ: Odluka Komisije od 18. prosinca 2006. o izmjeni Odluke 2005/779/EZ u pogledu mjera zaštite zdravlja životinja od vezikularne bolesti svinja u Italiji (priopćena pod brojem dokumenta C(2006) 6574)  Tekst značajan za EGP

text:
               03/Sv. 053

               HR

               Službeni list Europske unije

               108

         32007D0009

               L 007/15

               SLUŽBENI LIST EUROPSKE UNIJE

               18.12.2006.

      ODLUKA KOMISIJE

   od 18. prosinca 2006.
   o izmjeni Odluke 2005/779/EZ u pogledu mjera zaštite zdravlja životinja od vezikularne bolesti svinja u Italiji
   (priopćena pod brojem dokumenta C(2006) 6574)
   (Tekst značajan za EGP)
   (2007/9/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (1), a posebno njezin članak 10. stavak 4.,
   budući da:

               (1)

               Odluka Komisije 2005/779/EZ od 8. studenoga 2005. o mjerama zaštite zdravlja životinja od vezikularne bolesti svinja u Italiji (2) donesena je kao odgovor na pojavu te bolesti u Italiji. U njoj su utvrđena zdravstvena pravila za životinje u pogledu vezikularne bolesti svinja za regije te države članice koje su prepoznate kao slobodne od te bolesti kao i za regije koje nisu prepoznate kao slobodne od te bolesti.

               (2)

               S obzirom na podatke koje je Italija sada dostavila, u interesu sprečavanja širenja te bolesti, treba pojačati mjere predviđene Odlukom 2005/779/EZ u pogledu nadziranja na gospodarstvima i sabirnim centrima za svinje, a posebno u pogledu testiranja i uzorkovanja koje treba provoditi. Osim toga, treba još više ograničiti kretanje svinja s gospodarstava i područja koja nisu prepoznata kao slobodna od vezikularne bolesti svinja.

               (3)

               Odluku 2005/779/EZ treba stoga na odgovarajući način izmijeniti.

               (4)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odluka 2005/779/EZ mijenja se kako slijedi:

               1.

               U članku 5., uvodna rečenica stavka 2. zamjenjuje se sljedećim:
               „2.   Na gospodarstvima na kojima se drže rasplodne svinje, uzorkovanje za serološku pretragu provodi se u sljedećim vremenskim razmacima na slučajnom uzorku od 12 rasplodnih svinja ili na svim rasplodnim svinjama ako na gospodarstvu ima manje od 12 rasplodnih svinja.”

               2.

               Članak 6. zamjenjuje se sljedećim:
               „Članak 6.
               Nadziranja u područjima koja nisu prepoznata kao slobodna od vezikularne bolesti svinja
               1.   Italija osigurava da se na područjima koja nisu prepoznata kao slobodna od vezikularne bolesti svinja uzorkovanje i postupci provjere u svrhu otkrivanja te bolesti provode kako je utvrđeno u stavcima 2., 3. i 4.
               2.   Na gospodarstva koja su prepoznata kao slobodna od vezikularne bolesti svinja i na kojima se drže rasplodne svinje, primjenjuju se odredbe iz članka 5. stavka 2.
               3.   Na gospodarstva koja su prepoznata kao slobodna od vezikularne bolesti svinja na kojima se ne drže rasplodne svinje, uzorkovanje za serološku pretragu provodi se dvaput godišnje na slučajnom uzorku od 12 svinja ili na svim svinjama ako na gospodarstvu ima manje od 12 svinja.
               4.   U sabirnim centrima za svinje uzorkovanje izmeta za virološku pretragu provodi se svaka dva mjeseca u svakom oboru u kojemu se svinje obično drže.
               Svinje se ne smiju premještati iz sabirnog centra sve dok nisu dostupni negativni nalazi tih pretraga.”

               3.

               Članak 7. mijenja se kako slijedi:

                           (a)

                           Stavak 1. zamjenjuje se sljedećim:
                           „1.   Italija osigurava da se poštuju odredbe stavaka 3. i 4. u vezi s premještanjem živih svinja unutar Italije.”

                           (b)

                           Briše se stavak 2.

                           (c)

                           Stavci 3. i 4. zamjenjuju se sljedećim:
                           „3   Zabranjeno je premještanje svinja s gospodarstva koje nije prepoznato kao slobodno od vezikularne bolesti svinja sve dok se gospodarstvo ne prepozna kao slobodno od te bolesti.
                           4.   Zabranjeno je premještanje svinja s područja koja nisu prepoznata kao slobodna od vezikularne bolesti svinja u druga područja Italije.”

               4.

               U članku 8., točka (e) zamjenjuje se sljedećim:

                           „(e)

                           uzorkovanje i serološko pretraživanje provode se kako slijedi:

                                       i.

                                       svinje na odredišnom gospodarstvu uzorkuju se barem 28 dana nakon premještanja, a serološko pretraživanje provodi se na broju svinja dovoljnom kako bi se otkrila prevalencija vezikularne bolesti svinja od 5 %, s intervalom povjerenja od 95 %; takvim se uzorkovanjem moraju obuhvatiti svinje premještene u odredišno gospodarstvo i niti jedna svinja ne smije se premjestiti s tog gospodarstva sve dok pretraživanje nije provedeno s negativnim rezultatom;

                                       ii.

                                       svinje koje se premještaju u klaonicu uzorkuju se unutar razdoblja od 10 dana prije premještanja, a serološko pretraživanje provodi se na dovoljnom broju tih svinja da se otkrije prevalencija vezikularne bolesti svinja od 5 %, s intervalom povjerenja od 95 %; te svinje ne smiju se premještati s gospodarstva s kojeg potječu sve dok pretraživanje nije provedeno s negativnim rezultatom;”

         Članak 2.
   Ova je Odluka upućena državama članicama.

      Sastavljeno u Bruxellesu 18. prosinca 2006.

            Za Komisiju

         Markos KYPRIANOU

            Član Komisije

      (1)  SL L 224, 18.8.1990., str. 29. Direktiva kako je zadnje izmijenjena Direktivom 2002/33/EZ Europskog parlamenta i Vijeća (SL L 315, 19.11.2002., str. 14.).

      (2)  SL L 293, 9.11.2005., str. 28.


Odluka Komisije od 19/08/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6973 - AXA PE / FOSUN / CLUB MEDITERRANEE) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2010/381/EU: Odluka Komisije od 8. srpnja 2010. o hitnim mjerama koje se primjenjuju na pošiljke proizvoda akvakulture uvezenih iz Indije i namijenjenih prehrani ljudi (priopćena pod brojem dokumenta C(2010) 4563)  Tekst značajan za EGP

text:
               15/Sv. 23

               HR

               Službeni list Europske unije

               67

         32010D0381

               L 174/51

               SLUŽBENI LIST EUROPSKE UNIJE

         ODLUKA KOMISIJE
   od 8. srpnja 2010.
   o hitnim mjerama koje se primjenjuju na pošiljke proizvoda akvakulture uvezenih iz Indije i namijenjenih prehrani ljudi
   (priopćena pod brojem dokumenta C(2010) 4563)
   (Tekst značajan za EGP)
   (2010/381/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 53. stavak 1. točku (b) podtočku ii.,
   budući da:

               (1)

               Uredbom (EZ) br. 178/2002 utvrđena su opća načela kojima se uređuje hrana i hrana za životinje općenito, a posebno sigurnost hrane i hrane za životinje, na razini Unije i pojedinih država članica. Uredbom su predviđene hitne mjere kada je očito da bi hrana ili hrana za životinje uvezena iz treće zemlje mogla predstavljati ozbiljan rizik za zdravlje ljudi, zdravlje životinja ili za okoliš, te da takav rizik ne može biti na zadovoljavajući način uklonjen mjerama koje poduzima pojedina država članica ili više njih.

               (2)

               Direktivom Vijeća 96/23/EZ od 29. travnja 1996. o mjerama za praćenje određenih tvari i njihovih ostataka u živim životinjama i proizvodima životinjskog podrijetla (2) predviđeno je da se nadziru procesi proizvodnje životinja i primarnih proizvoda životinjskoga podrijetla kako bi se otkrila prisutnost određenih rezidua i tvari u živim životinjama, njihovim izlučevinama i tjelesnim tekućinama i u tkivima, proizvodima životinjskoga podrijetla, hrani za životinje i vodi za piće.

               (3)

               Odluka Komisije 2002/657/EZ od 12. kolovoza 2002. o primjeni Direktive Vijeća 96/23/EZ o provođenju analitičkih metoda i tumačenju rezultata (3) propisuje pravila o analitičkim metodama koje se primjenjuju kod testiranja službenih uzoraka uzetih sukladno Direktivi 96/23/EZ te određuje zajedničke kriterije za tumačenje analitičkih rezultata službenih kontrolnih laboratorija za takve uzorke.

               (4)

               Uredbom (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla (4), propisuje pravila i postupke za klasifikaciju farmakološki djelatnih tvari te za određivanje najveće koncentracije rezidua takvih tvari koje se smiju dopustiti u hrani životinjskoga podrijetla.

               (5)

               Dodatno tome, Uredbom (EZ) br. 470/2009 propisana su pravila i postupci za utvrđivanje količine rezidua farmakološki djelatnih tvari za potrebe kontrole u slučaju određenih tvari za koje nisu određene najveće dopuštene količine rezidua sukladno toj Uredbi.

               (6)

               Nalazi inspekcije Komisije u Indiji u rujnu 2009. pokazuju ozbiljne nedostatke u vezi sa sustavom kontrole rezidua u proizvodima akvakulture kao i nedostatak primjerenih laboratorijskih kapaciteta za dokazivanje rezidua određenih farmakološki djelatnih tvari u takvim proizvodima, kako je propisano Direktivom Vijeća 96/23/EZ i Odlukom Komisije 2002/657/EZ.

               (7)

               Nakon inspekcije Indija je dostavila akcijski plan i jamstva vezano uz preporuke iz izvješća o inspekciji. U očekivanju pune primjene toga plana i tih jamstava, i dalje ostaje rizik da proizvodi akvakulture podrijetlom iz Indije sadrže rezidue određenih farmakološki djelatnih tvari. Zato su potrebne daljnje mjere na razini Unije kako bi se smanjio taj rizik.

               (8)

               Odlukom Komisije 2009/727/EZ od 30. rujna 2009. o hitnim mjerama koje se primjenjuju na rakove uvezene iz Indije i namijenjene prehrani ljudi ili kao hrana za životinje (5), već je predviđeno da se pošiljke rakova podrijetlom iz akvakulture uvezene iz Indije i namijenjene prehrani ljudi ili kao hrana za životinje moraju ispitati na prisutnost nitrofurana ili njihovih metabolita prije uvoza u Uniju. Osim toga, također je poznato da se u Indiji upotrebljava kloramfenikol i tetraciklin i u drugim proizvodima akvakulture osim rakova.

               (9)

               Od donošenja Odluke 2009/727/EZ, prema izvješćima država članica smanjio se broj pozitivnih nalaza nitrofurana ili njihovih metabolita u rakovima. Zato je primjereno donijeti mjere slične onima utvrđenim u toj Odluci vezano uz sve proizvode akvakulture koji se uvoze iz Indije i koji su namijenjeni prehrani ljudi.

               (10)

               Osim toga, značajan dio proizvoda akvakulture koji se uvoze iz Indije države članice trebaju podvrgnuti obaveznom ispitivanju za otkrivanje farmakološki djelatnih tvari kako je navedeno u Uredbi (EZ) br. 470/2009 prije nego se ti proizvodi stave na tržište. Na temelju rezultata tih obaveznih ispitivanja dobit će se točniji podaci o stvarnoj kontaminaciji proizvoda akvakulture podrijetlom iz Indije tim reziduama. Ispitivanjima se također treba odvratiti proizvođače u Indiji od zlouporabe tih tvari.

               (11)

               Primjereno je da države članice obavješćuju Komisiju o rezultatima provedenih ispitivanja, kad je dokazana prisutnost dotičnih farmakološki djelatnih tvari koje nisu odobrene za primjenu kod životinja koje se koriste za proizvodnju hrane ili koje prelaze najveće dopuštene količine rezidua utvrđene u propisima Unije. Države članice dužne su također redovito dostavljati izvješća o svim provedenim ispitivanjima.

               (12)

               U područje primjene ove Odluke također su uključeni i rakovi koji potječu iz akvakulture trenutačno obuhvaćeni Odlukom 2009/727/EZ. Prema tome, u interesu dosljednosti i jasnoće propisa Unije, tu je Odluku potrebno staviti izvan snage.

               (13)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Ova se Odluka primjenjuje na uvoz pošiljaka proizvoda akvakulture iz Indije namijenjenih prehrani ljudi („pošiljke”).
   Članak 2.
   1.   Države članice odobravaju uvoz pošiljaka u Uniju pod uvjetom da ih prate rezultati analitičkog ispitivanja provedenog u mjestu podrijetla kako bi se osiguralo da ne predstavljaju opasnost za zdravlje ljudi.
   Analitički test mora se obaviti na službenom uzorku, posebno s obzirom na otkrivanje prisutnosti kloramfenikola, tetraciklina, oksitetraciklina i klortetraciklina te metabolita nitrofurana.
   Ti se uzorci moraju analizirati primjenom analitičkih metoda u skladu s člancima 3. i 4. Odluke 2002/657/EZ.
   2.   Odstupajući od stavka 1., države članice odobravaju uvoz pošiljaka koje ne prate rezultati analitičkog ispitivanja pod uvjetom da država članica uvoznica osigura da se svaka pošiljka po dospijeću podvrgne takvom analitičkom testu za otkrivanje kloramfenikola, tetraciklina, oksitetraciklina i klortetraciklina te metabolita nitrofurana.
   Članak 3.
   1.   Države članice primjenom odgovarajućih planova uzorkovanja moraju osigurati uzimanje službenih uzoraka iz najmanje 20 % pošiljaka predočenih za uvoz na graničnim inspekcijskim postajama na njihovom državnom području.
   2.   Službeni uzorci uzeti sukladno stavku 1. podvrgavaju se analitičkim ispitivanjima za otkrivanje rezidua farmakološki djelatnih tvari, kako je navedeno u članku 2. točki (a) Uredbe (EZ) br. 470/2009, a posebno kloramfenikola, tetraciklina, oksitetraciklina i klortetraciklina te metabolita nitrofurana.
   Članak 4.
   Pošiljke iz kojih su uzeti službeni uzorci sukladno članku 2. stavku 2. i članku 3. stavku 1. zadržavaju se pod službenim nadzorom nadležnoga tijela države članice sve do dovršetka analitičkih ispitivanja.
   Te se pošiljke smiju staviti na tržište samo ako se rezultatima analitičkih ispitivanja potvrdi da udovoljavaju odredbama Uredbe (EZ) br. 470/2009.
   Članak 5.
   1.   Države članice odmah obavješćuju Komisiju o rezultatima analitičkih ispitivanja ako se tim ispitivanjima otkrije prisutnost rezidua farmakološki djelatne tvari:

               (a)

               klasificirane u skladu s člankom 14. stavkom 2. točkama (a), (b) ili (c) Uredbe (EZ) br. 470/2009, u količini koja prelazi najveće dopuštene količine rezidua utvrđene tom Uredbom; ili

               (b)

               koja nije klasificirana u skladu s člankom 14. stavkom 2. točkama (a), (b) ili (c) Uredbe (EZ) br. 470/2009; međutim, pojedina država članica ne mora odmah obavijestiti Komisiju o rezultatima takvih ispitivanja ako je količina rezidua niža od:

                           i.

                           referentne granice za poduzimanje mjera određene za tu tvar sukladno Uredbi (EZ) br. 470/2009; ili

                           ii.

                           najmanje zahtijevane granice učinkovitosti izvedbe metode određene za tu tvar sukladno Odluci 2002/657/EZ.

         O rezultatima tih analitičkih ispitivanja mora se obavijestiti Komisija kroz sustav brzog uzbunjivanja koji je uspostavljen sukladno članku 50. Uredbe (EZ) br. 178/2002.
   2.   Svaka tri mjeseca države članice dostavljaju Komisiji izvješće o svim rezultatima svih analitičkih ispitivanja provedenih na pošiljkama tijekom prethodna tri mjeseca.
   Prvo se izvješće dostavlja Komisiji do 1. listopada 2010.
   Članak 6.
   Sve troškove koji proizlaze iz primjene ove Odluke snosi pošiljatelj, primatelj ili zastupnik pošiljatelja ili primatelja.
   Članak 7.
   Odluka 2009/727/EZ stavlja se izvan snage.
   Članak 8.
   Ova je Odluka upućena državama članicama.

      Sastavljeno u Bruxellesu 8. srpnja 2010.

            Za Komisiju

         John DALLI

            Član Komisije

      (1)  SL L 31, 1.2.2002., str. 1.

      (2)  SL L 125, 23.5.1996., str. 10.

      (3)  SL L 221, 17.8.2002., str. 8.

      (4)  SL L 152, 16.6.2009., str. 11.

      (5)  SL L 258, 1.10.2009., str. 31.


title: 77/587/EEZ: Odluka Vijeća od 13. rujna 1977. o uspostavi savjetodavnog postupka u odnosima između država članica i trećih zemalja u području pomorskog prijevoza i djelatnostima povezanima s tim područjem u međunarodnim organizacijama

text:
               07/Sv. 21

               HR

               Službeni list Europske unije

               3

         31977D0587

               L 239/23

               SLUŽBENI LIST EUROPSKE UNIJE

         ODLUKA VIJEĆA
   od 13. rujna 1977.
   o uspostavi savjetodavnog postupka u odnosima između država članica i trećih zemalja u području pomorskog prijevoza i djelatnostima povezanima s tim područjem u međunarodnim organizacijama
   (77/587/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 82. stavak 2.,
   budući da je, kako bi se uzela u obzir kretanja vezana uz svjetski prijevoz i njihove posljedice za države članice, poželjno pravovremeno utvrditi probleme od zajedničkog interesa koji se tiču odnosa između država članica i trećih zemalja u području pomorskog prijevoza kao i djelatnosti koje se odnose na to područje u međunarodnim organizacijama;
   budući da je poželjno olakšati razmjenu podataka i savjetovanje o tim pitanjima te promicati, kad je to primjereno, usklađivanje radnji koje države članice poduzimaju u međunarodnim organizacijama;
   budući da bi svaka država članica trebala prenijeti drugim državama članicama i Komisiji vlastita korisna iskustva o svojim odnosima s trećim zemljama u području pomorskog prijevoza;
   budući da se podaci iz ovog područja redovito razmjenjuju u određenim međunarodnim organizacijama; budući da bi se ovi postupci trebali dopuniti na razini Zajednice razmjenom podataka između država članica i Komisije,
   DONIJELO JE OVU ODLUKU:
   Članak 1.
   Države članice i Komisija međusobno se savjetuju u skladu s postupcima propisanim ovom Odlukom:

               (a)

               o pitanjima iz područja pomorskog prijevoza o kojima se raspravlja u međunarodnim organizacijama;

               (b)

               o raznim aspektima razvoja koji su se dogodili u odnosima između država članica i trećih zemalja u području pomorskog prijevoza i o funkcioniranju sklopljenih dvostranih i višestranih sporazuma iz ovog područja.

         Savjetovanja se održavaju na zahtjev države članice ili Komisije u roku od jednog mjeseca od tog zahtjeva ili prvom prilikom u hitnim slučajevima.
   Članak 2.
   1.   Glavni ciljevi savjetovanja predviđenih člankom 1. točkom (a) su:

               (a)

               zajedno utvrditi uzrokuju li pitanja probleme od zajedničkog interesa;

               (b)

               ovisno o prirodi tih problema:

                           —

                           zajedno utvrditi trebaju li se radnje država članica unutar dotičnih međunarodnih organizacija uskladiti,

                           —

                           zajedno razmotriti bilo koji drugi odgovarajući pristup.

         2.   Države članice i Komisija razmjenjuju, što je prije moguće, svaki podatak od važnosti za ciljeve opisane u stavku 1.
   Članak 3.
   1.   Za svrhe savjetovanja navedenih u članku 1. točki (b), svaka država članica obavješćuje ostale države članice i Komisiju o raznim aspektima razvoja koji su se dogodili u njezinim odnosima s trećim zemljama u području pomorskog prijevoza kao i o funkcioniranju sklopljenih dvostranih i višestranih sporazuma iz ovog područja, ako smatra vjerojatnim da će time doprinijeti utvrđivanju problema od zajedničkog interesa.
   2.   Glavni ciljevi savjetovanja navedenih u stavku 1. su sagledavanje posljednica dostavljenih podataka te razmatranje bilo kojeg drugog odgovarajućeg pristupa.
   3.   Komisija državama članicama pruža svaku informaciju koju posjeduje vezanu uz pitanja navedena u stavku 1.
   Članak 4.
   1.   Razmjene podataka predviđene ovom Odlukom obavlja Glavno tajništvo Vijeća.
   2.   Savjetovanja predviđena ovom Odlukom održavaju se u okviru Vijeća.
   3.   Podaci i savjetovanja predviđena ovom Odlukom smatraju se profesionalnom tajnom.
   Članak 5.
   Na kraju razdoblja od tri godine od dana objave ove Odluke, Vijeće ponovo razmatra savjetodavni postupak kako bi ga izmijenila ili dopunila ako iskustvo pokaže da je to potrebno.
   Članak 6.
   Ova je Odluka upućena državama članicama.

      Sastavljeno u Bruxellesu 13. rujna 1977.

            Za Vijeće

            Predsjednik

         A. HUMBLET


title: 2005/854/EZ: Odluka Komisije od 30. studenoga 2005. o izmjeni Dodatka B Prilogu XII. Aktu o pristupanju iz 2003. u vezi s određenim objektima u sektoru mesa, mlijeka i ribe u Poljskoj (priopćena pod brojem dokumenta C(2005) 4595)  Tekst značajan za EGP

text:
               03/Sv. 57

               HR

               Službeni list Europske unije

               12

         32005D0854(01)

               L 316/17

               SLUŽBENI LIST EUROPSKE UNIJE

         ODLUKA KOMISIJE
   od 30. studenoga 2005.
   o izmjeni Dodatka B Prilogu XII. Aktu o pristupanju iz 2003. u vezi s određenim objektima u sektoru mesa, mlijeka i ribe u Poljskoj
   (priopćena pod brojem dokumenta C(2005) 4595)
   (Tekst značajan za EGP)
   (2005/854/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Akt o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke (1), a posebno njegov Prilog XII. poglavlje 6. odjeljak B pododjeljak I. točku 1. podtočku (e),
   budući da:

               (1)

               Poljskoj su odobrena prijelazna razdoblja za određene objekte navedene u Dodatku B Priloga XII. Aktu o pristupanju iz 2003.

               (2)

               Dodatak B Prilogu XII. Aktu o pristupanju iz 2003. izmijenjen je odlukama Komisije 2004/458/EZ (2), 2004/471/EZ (3), 2004/474/EZ (4), 2005/271/EZ (5) i 2005/591/EZ (6).

               (3)

               Prema službenoj izjavi poljskog nadležnog tijela određeni su objekti iz sektora mesa, mlijeka i ribe okončali postupak svoje modernizacije i sada su potpuno u skladu s pravom Zajednice. Te objekte je stoga potrebno brisati s popisa objekata u tranziciji.

               (4)

               Dva su objekta odustala od postupka modernizacije i zatražile razvrstavanje iz objekata visokog kapaciteta u objekte nižeg kapaciteta. Prema službenoj izjavi poljskog nadležnog tijela ti objekti su posve usklađeni sa zahtjevima Zajednice u odnosu na objekte nižeg kapaciteta. Dva objekta za ribu prestala su djelovati. Te je objekte stoga potrebno brisati s popisa objekata u tranziciji.

               (5)

               Stoga je Dodatak B Prilogu XII. Aktu o pristupanju iz 2003. potrebno shodno tomu izmijeniti.

               (6)

               Stalni odbor za prehrambeni lanac i zdravlje životinja obaviješten je o mjerama predviđenim u toj Odluci,

         DONIJELA JE OVU ODLUKU:
   Članak 1.
   Objekti navedeni u Prilogu ovoj Odluci brišu se iz Dodatka B Prilogu XII. Aktu o pristupanju iz 2003.
   Članak 2.
   Ova je Odluka upućena državama članicama.

      Sastavljeno u Bruxellesu 30. studenoga 2005.

            Za Komisiju

         Markos KYPRIANOU

            Člank Komisije

      (1)  SL L 236, 23.9.2003., str. 33.

      (2)  SL L 156, 30.4.2004., str. 53.; ispravljena verzija u SL L 202, 7.6.2004., str. 39.

      (3)  SL L 160, 30.4.2004., str. 56.; ispravljena verzija u SL L 212, 12.6.2004., str. 31.

      (4)  SL L 160, 30.4.2004., str. 73.; ispravljena verzija u SL L 212, 12.6.2004., str. 44.

      (5)  SL L 86, 5.4.2005., str. 13.

      (6)  SL L 200, 30.7.2005., str. 96.

      PRILOG

         Popis objekata koji se brišu iz Dodatka B Prilogu XII. Aktu o pristupanju iz 2003.

      OBJEKTI ZA MESO

         Početni popis

                  Br.

                  Veterinarski br.

                  Naziv objekta

                  151

                  24020313

                  Przetwórstwo Mięsno–Wędliniarskie „Musiał Bestwinka”

                  227

                  30220202

                  Zakład Rzeźniczo Wędliniarski Tadeusz Szczepaniak

         Dodatni popis

                  Br.

                  Veterinarski br.

                  Naziv objekta

                  2

                  02190117

                  Rolmeks, Spółka z o.o. ul. Kwiatowa 19, 58-130 Żarów, Buków

                  6

                  04050204

                  P.P.H.U. Irex, Irena Jasinska

                  10

                  06040201

                  Masarnia z Ubojnią Stanisław Kurantowicz

                  11

                  06050201

                  Zakład Przetwórstwa Mięsa „MATTHIAS” Sp. z o.o.

                  13

                  06180201

                  Zakład Przetwórstwa Mięsnego sp. j. P. Zubrzycki, J. Zieliński

                  16

                  10030202

                  Zakład Wędliniarski i Ubojnia Grzegorz Kępa

                  19

                  10080209

                  P.P.H. „Jamir Skup”, Ubój, Przetwórstwo Mięsa

                  20

                  10090302

                  Sp. j. LIWA Pajęczno

                  21

                  10120204

                  Ubojnia Zwierząt Rzeźnych Zofia Polcyn, Hucisko

                  25

                  10180302

                  Zakłady Mięsne Makro Walichnowy sp. z o.o.

                  40

                  12100113

                  Handel Zwierzętami Rzeźnymi i Ubój „Antocel”, Antoni Słaby

                  45

                  12133807

                  „Lepro.Pol” Sp. j. Ubój Zwierząt Rzeźnych, Hurtowa Sprzedaż Mięsa

                  58

                  16610301

                  Zakład Przetwórstwa Mięsnego Matejka Joachim

                  63

                  18110208

                  ZPM „Kabanos”, Sp. z o.o.

                  65

                  18160206

                  ZM „Smak.Eko” sp. z o.o.

                  76

                  24150201

                  Zakład Rzeźniczo – Wędliniarski B. M. Janeta sp. j.

                  77

                  24690317

                  „Selgros” Sp. z o.o. Dział Produkcji Mięsa

                  98

                  30240204

                  Rolniczy Kombinat Spółdzielczy im. Ludowego Lotnictwa Polskiego w Wilczynie

                  99

                  32120201

                  Z.P.M. Eugeniusz Kowalczyk

                  101

                  06180201

                  Zakład Przetwórstwa Mięsnego Sp. J., Piotr Zubrzycki, Janusz Zieliński, w Kolonii Łaszczówka 49; 22-600 Tomaszów Lubelski

                  102

                  06040201

                  Masarnia z Ubojnią, Stanisław Kurantowicz, ul. Ceglana 25, 22-500 Hrubieszów

                  104

                  06050201

                  ZPM „MATTHIAS” Sp. z o.o. Kolonia Zamek 48, 23-310 Modliborzyce

                  124

                  12090225

                  Zakład Uboju i Przetwórstwa Mięsnego „WĘDZONKA” Józef Górka, 32-400 Myślenice, ul. Słowackiego 100

                  131

                  18040202

                  Zakład Przetwórstwa Mięsnego „SZAREK”, 37-500 Jarosław, ul. Widna Góra 74A

                  152

                  24150101

                  P.P.H-U Rzeźnictwo – Wędliniarstwo, Handel i Gastronomia, Tadeusz Kaczyna Zakład nr 1, 44-373 Wodzisław – Zawada, ul. Szybowa 1

                  154

                  24150103

                  PPH „ROMA” Romana Leks-Krzanowska 44-361 Syrynia, ul. 3 Maja 74

                  167

                  2040306

                  Masarnia i Ubojnia, Bernard Uchman, 72-132 Mosty 52E

                  168

                  2040202

                  ZPM Grupa „Farmer”, Ignacy Zaniewski, 72-200 Nowogard

            MESO PERADI

         Početni popis

                  Br.

                  Veterinarski br.

                  Naziv objekta

                  44

                  30050503

                  „IKO” Kompania Drobiarska, Zakład Drobiarski Sp. z o.o

         Dodatni popis

                  Br.

                  Veterinarski br.

                  Naziv objekta

                  170

                  4010501

                  Zakład Przemysłu Mięsnego „Dróbalex” s.c. w Rudnikach

                  174

                  6064301

                  Ubojnia i Handel Drobiem „Ko–Ko” Sp. j. w Świerczowie

                  178

                  24690401

                  Firma Produkcyjno – Handlowa Hydro sp. z o.o. w Katowicach

                  190

                  24700401

                  PPH „Szendera” S. Szendera 41-408 Mysłowice, ul. Morgowska 5b

                  196

                  30240501

                  Zakład Drobiarski ROWEX sp z o.o. Ostroróg

                  198

                  1661102

                  Chłodnia Olsztyn Sp. z o.o. Oddział Opole

            SEKTOR MLIJEKA

         Početni popis

                  Br.

                  Veterinarski br.

                  Naziv objekta

                  36

                  12081602

                  Oddz. Produkcyjny w Miechowie, ul. B. Prusa 5, 32-200 Miechów, OSM Miechów

                  71

                  24141602

                  OSM Bieruń

         Dodatni popis

                  Br.

                  Veterinarski br.

                  Naziv objekta

                  3

                  6081601

                  Okręgowa Spółdzielnia Mleczarska w Lubartowie

                  5

                  06641601

                  Zamojska Spółdzielnia Mleczarska; Zamość

                  8

                  12101602

                  Zakład Produkcji Mleczarskiej Z.J.J.Dominik Sp. j.

                  11

                  4031601

                  Okręgowa Spółdzielnia Mleczarska w Garwolinie

                  12

                  14091601

                  „Mleko” spółka z o.o. w Lipsku

                  16

                  8621604

                  „Olmlek” Sp. z o.o., Olsztyn

                  19

                  32091601

                  Spółdzielnia Mleczarska „Mlekosz” w Koszalinie Serownia w Bobolicach

                  20

                  32611601

                  Spółdzielnia Mleczarska „Mlekosz” Zakład Mleczarski w Koszalinie

                  21

                  04041602

                  Spółdzielnia Mleczarska w Lisewie, 86-230 Lisewo, ul. Chełmińska 48

                  22

                  04141602

                  Spółdzielnia Mleczarska ul. Podgórna 11, 86-140 Drzycim

                  23

                  10081603

                  Łódzka Spóldzielnia Mleczarska Oddział Produkcyjny Puczniew

                  31

                  32011601

                  Okręgowa Spółdzielnia Mleczarska, 78-200 Białogard, ul. Chocimska 2

            SEKTOR RIBE

         Početni popis

                  Br.

                  Veterinarski br.

                  Naziv objekta

                  14

                  22111813

                  PPH „Pikling” s.c. E. Kosecki & K. Strachanowski

                  21

                  24041802

                  PPHU „Hur-Pol”

         Dodatni popis

                  Br.

                  Veterinarski br.

                  Naziv objekta

                  5

                  24091801

                  „SONA”, Sp. z o.o.

                  21

                  32151801

                  „Rybpo” Spółka Jawna, 78-422 Gwda Wielka, Strażacko

                  22

                  06621801

                  Przedsiębiorstwo Produkcyjno – Handlowe „AMIKA” Zakład Przetwórstwa Rybnego, 22-100 Chełm, ul. Rejowiecka 169

                  23

                  24141801

                  „ADMIRAŁ”; Sp. z o.o. 43-143 Lędziny, ul. Pokoju 20

                  24

                  24141802

                  „BIG _ FISH” Sp. z o.o. Zakład Produkcyjny, 43-143 Lędziny, ul. Pokoju 5


Odluka Komisije od 31/03/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8261 - LANXESS / CHEMTURA) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2010/734/EU: Odluka Komisije od 30. studenoga 2010. o izmjeni odluka 2005/692/EZ, 2005/734/EZ, 2006/415/EZ, 2007/25/EZ i 2009/494/EZ u pogledu influence ptica (priopćeno pod brojem dokumenta C(2010) 8282)  Tekst značajan za EGP

text:
                  03/Sv. 64

                  HR

                  Službeni list Europske unije

                  219

            32010D0734

                  L 316/10

                  SLUŽBENI LIST EUROPSKE UNIJE

            ODLUKA KOMISIJE
      od 30. studenoga 2010.
      o izmjeni odluka 2005/692/EZ, 2005/734/EZ, 2006/415/EZ, 2007/25/EZ i 2009/494/EZ u pogledu influence ptica
      (priopćeno pod brojem dokumenta C(2010) 8282)
      (Tekst značajan za EGP)
      (2010/734/EU)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice radi uspostavljanja unutarnjeg tržišta (1), a posebno njezin članak 9. stavak 4.,
      uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini unutar Zajednice nekim živim životinjama i proizvodima s ciljem uspostave unutarnjeg tržišta (2), a posebno njezin članak 10. stavak 4.,
      uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (3), a posebno njezin članak 18. stavak 7.,
      uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (4), a posebno njezin članak 22. stavak 6.,
      uzimajući u obzir Uredbu (EZ) br. 998/2003 Europskog parlamenta i Vijeća od 26. svibnja 2003. o zahtjevima zdravlja životinja primjenjivim na nekomercijalno kretanje kućnih ljubimaca i o izmjeni Direktive Vijeća 92/65/EEZ (5), a posebno njezin članak 18.,
      uzimajući u obzir Direktivu Vijeća 2005/94/EZ od 20. prosinca 2005. o mjerama Zajednice za kontrolu influence ptica i o stavljanju izvan snage Direktive 92/40/EEZ (6), a posebno njezin članak 63. stavak 3.,
      budući da:

                  (1)

                  Komisija je usvojila nekoliko zaštitnih mjera u vezi influence ptica nakon izbijanja te bolesti u jugoistočnoj Aziji do čega je došlo u prosincu 2003., a prouzročio ga je visoko patogeni virus influence ptica podtipa H5N1.

                  (2)

                  Te mjere propisane su posebno u Odluci Komisije 2005/692/EZ od 6. listopada 2005. o određenim zaštitnim mjerama u vezi influence ptica u nekoliko trećih zemalja (7), Odluci Komisije 2005/734/EZ od 19. listopada 2005. o utvrđivanju biosigurnosnih mjera za smanjivanje rizika prijenosa visoko patogene influence ptica prouzročene virusom A podtipom H5N1 od ptica koje žive u divljini na perad i druge ptice držane u zatočeništvu i osiguranju sustava ranog otkrivanja na području s izrazitim rizikom (8) i Odluci Komisije 2009/494/EZ od 25. lipnja 2009. o određenim zaštitnim mjerama u vezi visoko patogenog virusa influence ptica podtipa H5N1 u Hrvatskoj i Švicarskoj (9).

                  (3)

                  Mjere propisane u ovim Odlukama primjenjuju se do 31. prosinca 2010. Međutim izbijanja visoko patogene influence ptica podtipa H5N1 kod divljih ptica i peradi i dalje se događaju u državama članicama i u trećim zemljama što predstavlja rizik za zdravlje ljudi i životinja.

                  (4)

                  S obzirom na epidemiološku situaciju u vezi influence ptica, primjereno je i dalje ograničavati rizik kojeg predstavlja uvoz peradi, proizvoda od peradi, ptica kućnih ljubimaca i drugih pošiljki koje su obuhvaćene tim Odlukama, kao i zadržati biosigurnosne mjere, sustave ranog otkrivanja i neke zaštitne mjere u vezi visoko patogene influence ptica podtipa H5N1.

                  (5)

                  Razdoblje primjene odluka 2005/692/EZ, 2005/734/EZ i 2009/494/EZ potrebno je stoga produljiti do 30. lipnja 2012.

                  (6)

                  Pored toga Odluka 2005/734/EZ zabranjuje korištenje vabac tijekom lova na ptice u područjima koja su identificirana kao posebno rizična za unos influence ptica. Međutim pod nekim uvjetima nadležno tijelo može odobriti odstupanja za njihovo korištenje tijekom lova na ptice i u okviru programa država članica za praćenje influence ptica kako je predviđeno u Odluci Komisije 2005/732/EZ od 17. listopada 2005. o odobravanju programa država članica za provedbu ispitivanja prisutnosti influence ptica kod peradi i divljih ptica tijekom 2005., te o utvrđivanju pravila izvještavanja o rezultatima i prihvatljivosti izdataka za financijski doprinos Zajednice u provedbenim troškovima tih programa (10).

                  (7)

                  Iskustvo je pokazalo da se vabac ne koriste samo u lovu na ptice, već i u okviru istraživačkih projekata, ornitoloških studija i drugih aktivnosti koje mogu predstavljati sličan rizik u vezi širenja influence ptica. Biosigurnosne mjere iz Odluke 2005/734/EZ potrebno je stoga primjenjivati na širu uporabu vabaca pod uvjetom da je tu aktivnost odobrilo nadležno tijelo u skladu s člankom 2.b stavkom 1. točkom (d).

                  (8)

                  Odluka 2005/734/EZ također se odnosi na uporabu vabaca za uzorkovanje u skladu s programima država članica za provedbu ispitivanja prisutnosti influence ptica kako je predviđeno u Odluci 2005/732/EZ. Ispitivanja iz odluke 2005/732/EZ su završena u danom vremenskom razdoblju iz te Odluke. Slijedom toga Odluku 2005/734/EZ potrebno je izmijeniti kako bi upućivala na programe praćenja influence ptica koje države članice moraju provoditi u skladu s Direktivom 2005/94/EZ.

                  (9)

                  Odluka Komisije 2006/415/EZ od 14. lipnja 2006. o određenim zaštitnim mjerama u vezi visoko patogene influence ptica podtipa H5N1 kod peradi u Zajednici i o stavljanju izvan snage Odluke 2006/135/EZ (11) određuje neke zaštitne mjere koje je potrebno primijeniti u slučaju izbijanja te bolesti. U očekivanju eventualne revizije tih mjera, razdoblje primjene te Odluke potrebno je produljiti do 31. prosinca 2011.

                  (10)

                  Odluka Komisije 2007/25/EZ od 22. prosinca 2006. u pogledu nekih zaštitnih mjera u vezi visoko patogene influence ptica i premještanja ptica kućnih ljubimaca u pratnji svojih vlasnika u Zajednicu (12) određuje određena pravila u vezi odobrenja premještanja iz trećih zemalja živih ptica kućnih ljubimaca i upućuje na popis trećih zemalja iz Odluke Vijeća 79/542/EEZ od 21. prosinca 1976. o sastavljanju popisa trećih zemalja ili dijelova trećih zemalja i o uvjetima zdravlja životinja i javnog zdravlja te veterinarskog certificiranja za uvoz u Zajednicu nekih živih životinja i njihovog svježeg mesa (13).

                  (11)

                  Uredba Komisije (EU) br. 206/2010 od 12. ožujka 2010. o popisu trećih zemalja, državnih područja ili njihovih dijelova odobrenih za unos u Europsku uniju nekih životinja i svježeg mesa i o zahtjevima veterinarskog certificiranja (14) zamjenjuje i stavlja izvan snage Odluku 79/542/EEZ. U skladu s tim primjereno je ažurirati Odluku 2007/25/EZ upućivanjem na Uredbu (EU) br. 206/2010.

                  (12)

                  Pored toga članak 1. Odluke 2007/25/EZ i obrazac veterinarskog certifikata iz Priloga II. toj Odluci koji upućuju na poglavlje 2.1.14 Priručnika za dijagnostičke testove i cjepiva za kopnene životinje Svjetske organizacije za zdravlje životinja (OIE) su zastarjeli od donošenja revidiranog Poglavlja o influenci ptica u svibnju 2009. i potrebno ih je ažurirati kako bi upućivali na poglavlje 2.3.4 tog Priručnika. Također je potrebno izmijeniti izjavu vlasnika iz Priloga III. toj Odluci s obzirom na iskustvo. Odluku 2007/25/EZ potrebno je stoga odgovarajuće izmijeniti.

                  (13)

                  Uzimajući u obzir situaciju u vezi zdravlja životinja, primjereno je produljiti razdoblje primjene Odluke 2007/25/EZ do 30. lipnja 2012.

                  (14)

                  Odluke 2005/692/EZ, 2005/734/EZ, 2006/415/EZ, 2007/25/EZ i 2009/494/EZ potrebno je stoga odgovarajuće izmijeniti.

                  (15)

                  Potrebno je predvidjeti prijelazno razdoblje tijekom kojeg se pošiljke ptica kućnih ljubimaca za koje su potreban veterinarski certifikat i izjava vlasnika izdani u skladu s Odlukom 2007/25/EZ prije izmjena uvedenih ovom Odlukom, mogu i dalje unositi u Uniju kako bi se državama članicama i industriji dalo dovoljno vremena za prilagodbu novim pravilima.

                  (16)

                  Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

            DONIJELA JE OVU ODLUKU:
      Članak 1.
      U članku 7. Odluke 2005/692/EZ datum „31. prosinca 2010.” zamjenjuje se s „30. lipnja 2012.”.
      Članak 2.
      Odluka 2005/734/EZ se mijenja kako slijedi:

                  1.

                  U članku 1. stavak 4. zamjenjuje se sljedećim:
                  „4.   Države članice redovito preispitiju mjere koje su poduzele u skladu sa stavkom 1. i uzimajući u obzir programe nadziranja koje su provele u skladu s člankom 4. Direktive Vijeća 2005/94/EZ (*) kako bi se prilagodile promjeni epidemiološke i ornitološke situacije na područjima svog državnog područja koje su identificirala kao posebno rizična područja za unos influence ptica.

                     (*)  SL 10., 14.1.2006., str. 16.”"

                  2.

                  U članku 2.a stavku 1. točka (d) zamjenjuje se sljedećim:

                              „(d)

                              uporaba ptica iz redova Anseriformes i Charadriiformes kao vabaca.”

                  3.

                  U članku 2.b stavku 1. točka (d) zamjenjuje se sljedećim:

                              (a)

                              uvodna rečenica i točka i. zamjenjuju se sljedećim:

                                          „(d)

                                          uporaba vabaca:

                                                      i.

                                                      od strane vlasnika vabaca registriranih pri nadležnom tijelu pod strogim nadzorom nadležnog tijela za privlačenje divljih ptica namijenjenih uzorkovanju u okviru programa država članica za influencu ptica, istraživačkih projekata, ornitoloških studija ili bilo koje druge aktivnosti koju je odobrilo nadležno tijelo; ili”;

                              (b)

                              u točki ii. treća alineja zamjenjuje se sljedećim:

                                          „—

                                          bilježenje i izvještavanje o zdravstvenom statusu vabaca te laboratorijsko ispitivanje prisutnosti influence ptica u slučaju uginuća takvih ptica i na kraju razdoblja uporabe na području s izrazitim rizikom za unos influence ptica.”

                  4.

                  U članku 4. datum „31. prosinca 2010.” zamjenjuje se sljedećim „30. lipnja 2012.”

            Članak 3.
      U članku 12. Odluke 2006/415/EZ datum 31. prosinca 2010. zamjenjuje se sljedećim „31. prosinca 2011.”
      Članak 4.
      Odluka 2007/25/EZ mijenja se kako slijedi:

                  1.

                  U članku 1. stavku 1. točka (b) mijenja se kako slijedi:

                              (a)

                              točka i. zamjenjuje se sljedećim:

                                          „i.

                                          bile su izolirane 30 dana prije izvoza u mjestu otpreme u trećoj zemlji navedenoj u dijelu I Priloga I ili dijela I Priloga II Uredbi Komisije (EU) br. 206/2010 (**), ili

                                 (**)  SL L 73, 20.3.2010., str. 1.”;"

                              (b)

                              točka iv. zamjenjuje se sljedećim:

                                          „iv.

                                          bile su prije izvoza izolirane najmanje 10 dana i bile su podvrgnute testu za otkrivanje antigena ili dokazivanje genoma influence ptica H5N1 na uzorku uzetom ne prije od trećeg dana izolacije kako je određeno u poglavlju o influenci ptica Priručnika o dijagnostičkim testovima i cjepivima za kopnene životinje kojeg redovito ažurira OIE.”

                  2.

                  U članku 6. datum „31. prosinca 2010.” zamjenjuje se sljedećim „30. lipnja 2012.”

                  3.

                  Prilozi II i III zamjenjuju se tekstom iz Priloga ovoj Odluci.

            Članak 5.
      U članku 3. Odluke 2009/494/EZ datum „31. prosinca 2010.” zamjenjuje se sljedećim „30. lipnja 2012.”
      Članak 6.
      Države članice poduzimaju potrebne mjere kako bi se uskladile s ovom Odlukom i odmah ih objavljuju. One o njima odmah obavješćuju Komisiju.
      Članak 7.
      Tijekom prijelaznog razdoblja do 31. ožujka 2011., ptice kućni ljubimci za koje su veterinarski certifikat i izjava vlasnika bili izdani u skladu s Odlukom 2007/25/EZ prije izmjena koje uvodi ova Odluka mogu se i dalje unositi u Uniju.
      Članak 8.
      Ova je Odluka upućena državama članicama.

         Sastavljeno u Bruxellesu 30. studenoga 2010.

               Za Komisiju

            John DALLI

               Član Komisije

         (1)  SL L 395, 30.12.1989., str. 13.

         (2)  SL L 224, 18.8.1990., str. 29.

         (3)  SL L 268, 24.9.1991., str. 56.

         (4)  SL L 24, 30.1.1998., str. 9.

         (5)  SL L 146, 13.6.2003., str. 1.

         (6)  SL L 10, 14.1.2006., str. 16.

         (7)  SL L 263, 8.10.2005., str. 20.

         (8)  SL L 274, 20.10.2005., str. 105.

         (9)  SL L 166, 27.5.2009., str. 74.

         (10)  SL L 274, 20.10.2005., str. 95.

         (11)  SL L 164, 16.6.2006., str. 51.

         (12)  SL L 8, 13.1.2007., str. 29.

         (13)  SL L 146, 14.6.1979., str. 15.

         (14)  SL L 73, 20.3.2010., str. 1.

         PRILOG
         Prilozi II. i III. Odluci 2007/25/EZ zamjenjuju se sljedećim:
         „
               PRILOG II.

               PRILOG III.

                  IZJAVA

               Ja, dolje potpisani vlasnik (1)/osoba odgovorna za ptice, u ime vlasnika (1) izjavljujem:

                           1.

                           Ptica(-e) je/su u pratnji niže potpisane osobe i nisu namijenjene prodaji ili predaji drugom vlasniku.

                           2.

                           Ptica(-e) će ostati pod odgovornošću dolje potpisane osobe tijekom njenog/njihovog nekomercijalnog kretanja.

                           3.

                           Tijekom razdoblja između veterinarskog pregleda prije kretanja i stvarnog polaska ptica(-e) će ostati izolirane od svakog mogućeg kontakta s drugim pticama; i

                           4.

                                           (1) ili

                                       [Ptica(-e) su zatvorene u prostorijama barem 30 dana neposredno prije datuma odlaska/otpreme bez dolaska u kontakt s bilo kojom drugom pticom/pticama;]

                                           (1) ili

                                       [Ptica(-e) je/su bila(-e) 10 dana u izolaciji prije otpreme.]

                                           (1) ili

                                       [Dogovorio sam 30-dnevnu naknadnu karantenu za ptice u karantenskom objektu …kako je navedeno u odgovarajućem certifikatu.]

                           …

                           …

                           (Datum i mjesto)

                           (Potpis)

                     ”

            (1)  Nepotrebno prekrižiti.


Odluka Komisije od 17/02/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7487 - ONEX CORPORATION / SIG GROUP) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 02/12/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7832 - GUNVOR GROUP / KUWAIT PETROLEUM EUROPOORT) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2009/529/EZ: Odluka Komisije od 8. srpnja 2009. o izmjeni Odluke 2008/820/EZ o produljenju privremenog odstupanja od pravila o podrijetlu navedenih u Prilogu II. Uredbi Vijeća (EZ) br. 1528/2007 kako bi se uzela u obzir posebna situacija u Svaziju u vezi s jezgrastom pređom (priopćena pod brojem dokumenta C(2009) 5310)

text:
               11/Sv. 111

               HR

               Službeni list Europske unije

               247

         32009D0529

               L 178/17

               SLUŽBENI LIST EUROPSKE UNIJE

         ODLUKA KOMISIJE
   od 8. srpnja 2009.
   o izmjeni Odluke 2008/820/EZ o produljenju privremenog odstupanja od pravila o podrijetlu navedenih u Prilogu II. Uredbi Vijeća (EZ) br. 1528/2007 kako bi se uzela u obzir posebna situacija u Svaziju u vezi s jezgrastom pređom
   (priopćena pod brojem dokumenta C(2009) 5310)
   (2009/529/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1528/2007 od 20. prosinca 2007. o primjeni aranžmana za proizvode podrijetlom iz određenih država koje pripadaju Skupini afričkih, karipskih i pacifičkih država (AKP) predviđenih u sporazumima o uspostavi ili koji vode uspostavi sporazumâ o gospodarskom partnerstvu (1), a posebno njezin članak 36. stavak 4. Priloga II.,
   budući da:

               (1)

               Komisija je 27. listopada 2008. donijela Odluku 2008/820/EZ (2) kojom je odobrila privremeno odstupanje od pravila o podrijetlu navedenih u Prilogu II. Uredbi Vijeća (EZ) br. 1528/2007 kako bi se uzela u obzir posebna situacija u Svaziju u vezi s jezgrastom pređom. Svazi je 2. veljače 2009. u skladu s člankom 36. Priloga II. Uredbi (EZ) br. 1528/2007 zatražio novo odstupanje od pravila o podrijetlu utvrđenih u tom Prilogu. Prema informacijama koje je dostavio Svazi, još uvijek ne može ispuniti pravila o kumulaciji podrijetla utvrđena u Prilogu II. Uredbi (EZ) br. 1528/2007, jer za proizvodnju gotovog proizvoda treba sintetička vlakna bez podrijetla iz Južne Afrike. Stoga gotovi proizvod nije u skladu s pravilima utvrđenim u tom Prilogu. S obzirom da je Svaziju potrebno više vremena kako bi se pripremio za ispunjavanje pravila o podrijetlu, trebalo bi dodijeliti novo odstupanje s učinkom od 1. siječnja 2009.

               (2)

               Odluka 2008/820/EZ primjenjivala se do 31. prosinca 2008., jer se očekivalo da će Privremeni sporazum o gospodarskom partnerstvu s regijom SADC SGP-a stupiti na snagu ili da će se privremeno primjenjivati prije tog datuma.

               (3)

               U skladu s člankom 4. stavkom 2. Uredbe (EZ) br. 1528/2007, pravila o podrijetlu određena u Prilogu II. toj Uredbi i odstupanja od tih pravila treba zamijeniti pravilima Privremenog sporazuma o partnerstvu između SADC-a i EU-a čije se stupanje na snagu ili privremena primjena sada predviđa za 2009.

               (4)

               Potrebno je osigurati stalnost uvoza iz zemalja AKP-a u Zajednicu, kao i neometan prijelaz na Privremeni sporazum o gospodarskom partnerstvu. Odluku 2008/820/EZ bi trebalo stoga produljiti s učinkom od 1. siječnja 2009.

               (5)

               Odluku 2008/820/EZ stoga bi trebalo izmijeniti na odgovarajući način.

               (6)

               Mjere predviđene ovom Odlukom u skladu su s mišljenjem Odbora za Carinski zakonik,

         DONIJELA JE OVU ODLUKU:
   Članak 1.
   Odluka 2008/820/EZ mijenja se kako slijedi:

               1.

               Članak 2. zamjenjuje se sljedećim:
               „Članak 2.
               Odstupanje predviđeno člankom 1. primjenjuje se na proizvode i količine iz Priloga koji su prijavljeni za puštanje u slobodni promet u Zajednicu iz Svazija tijekom razdoblja od 1. siječnja 2008. do 31. prosinca 2008. i 1. siječnja 2009. do 31. prosinca 2009.”

               2.

               U članku 6., drugi stavak zamjenjuje se sljedećim:
               „Primjenjuje se dok pravila o podrijetlu određena u Prilogu II. Uredbi (EZ) br. 1528/2007 ne zamijene pravila priložena bilo kojem sporazumu sa Svazijem kada se taj sporazum bude privremeno primjenjivao ili stupi na snagu, ovisno o tome što ranije nastupi, ali ni u kojem slučaju kasnije od 31. prosinca 2009.”

               3.

               Prilog se zamjenjuje tekstom iz Priloga ovoj Odluci.

         Članak 2.
   Ova se Odluka primjenjuje od 1. siječnja 2009.
   Članak 3.
   Ova je Odluka upućena državama članicama.

      Sastavljeno u Bruxellesu 8. srpnja 2009.

            Za Komisiju

         László KOVÁCS

            Član Komisije

      (1)  SL L 348, 31.12.2007., str. 1.

      (2)  SL L 285, 29.10.2008., str. 17.
   PRILOG

         „PRILOG

                     (u tonama)

                     Redni broj

                     Oznaka KN

                     Opis robe

                     Razdoblja

                     Količine

                     09.1698

                     5206 22
                     5206 42
                     5402 52
                     5402 62

                     Jezgrasta pređa

                     1.1.2008. do 31.12.2008.

                     1 300

                     1.1.2009. do 31.12.2009.

                     1 300”


Odluka Komisije od 04/10/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6924 - REFRESCO GROUP / PRIDE FOODS) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 30/01/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7052 - LLOYDS DEVELOPMENT CAPITAL / POSTNL / TNT POST UK) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2008/592/EZ: Odluka Komisije od 3. srpnja 2008. o izmjeni Odluke 2000/572/EZ o utvrđivanju uvjeta zdravlja životinja i javnoga zdravlja te uvjeta veterinarskog certificiranja za uvoz mljevenog mesa i mesnih pripravaka u Zajednicu iz trećih zemalja (priopćena pod brojem dokumenta C(2008) 3301)  Tekst značajan za EGP

text:
                  03/Sv. 69

                  HR

                  Službeni list Europske unije

                  73

            32008D0592

                  L 190/27

                  SLUŽBENI LIST EUROPSKE UNIJE

            ODLUKA KOMISIJE
      od 3. srpnja 2008.
      o izmjeni Odluke 2000/572/EZ o utvrđivanju uvjeta zdravlja životinja i javnoga zdravlja te uvjeta veterinarskog certificiranja za uvoz mljevenog mesa i mesnih pripravaka u Zajednicu iz trećih zemalja

         (priopćena pod brojem dokumenta C(2008) 3301)

      (Tekst značajan za EGP)
      (2008/592/EZ)
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske zajednice,
      uzimajući u obzir Direktivu Vijeća 2002/99/EEZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. stavke 1. i 4, te članak 9. stavak 2. točku (b) i stavak 4. točke (b) i (c),
      uzimajući u obzir Uredbu (EZ) br. 852/2004 Europskog parlamenta i Vijeća od 29. travnja 2004. o higijeni hrane (2), a posebno njezin članak 12.,
      uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih higijenskih pravila za hranu životinjskog podrijetla (3), a posebno njezin članak 9.,
      uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila za organizaciju službenih kontrola proizvoda životinjskog podrijetla namijenjenih prehrani ljudi (4), a posebno njezin članak 16.,
      budući da:

                  (1)

                  Odlukom Komisije 2000/572/EZ (5) o utvrđivanju uvjeta zdravlja životinja i javnoga zdravlja te uvjeta veterinarskog certificiranja za uvoz u Zajednicu mesnih pripravaka iz trećih zemalja.

                  (2)

                  Nakon stupanja na snagu uredaba (EZ) br. 852/2004, 853/2004 i 854/2004 te Uredbe Komisije (EZ) br. 2075/2005 od 5. prosinca 2005. o utvrđivanju posebnih pravila za službene kontrole trihinele u mesu (6) potrebno je izmijeniti te ažurirati zdravstvene uvjete i zahtjeve certificiranja Zajednice u vezi s uvozom mesnih pripravaka u Zajednicu kako bi se unijele točne upute na novo zakonodavstvo.

                  (3)

                  Traces (Trade Control and Expert System) je integrirani veterinarski računalni sustav uveden Odlukom Komisije 2004/292/EZ od 30. ožujka 2004. o uvođenju sustava Traces i o izmjeni Odluke 92/486/EEZ (7). Standardizacija zdravstvenih certifikata od ključne je važnosti za učinkovitu računalnu obradu certifikata u sustavu Traces.

                  (4)

                  Odlukom Komisije 2007/240/EZ od 16. travnja 2007. o utvrđivanju novih veterinarskih certifikata za uvoz živih životinja, sjemena, zametaka, jajnih stanica i proizvoda životinjskog podrijetla u Zajednicu na temelju odluka 79/542/EEZ, 92/260/EEZ, 93/195/EEZ, 93/196/EEZ, 93/197/EEZ, 95/328/EZ, 96/333/EZ, 96/539/EZ, 96/540/EZ, 2000/572/EZ, 2000/585/EZ, 2000/666/EZ, 2002/613/EZ, 2003/56/EZ, 2003/779/EZ, 2003/804/EZ, 2003/858/EZ, 2003/863/EZ, 2003/881/EZ, 2004/407/EZ, 2004/438/EZ, 2004/595/EZ, 2004/639/EZ i 2006/168/EZ (8) utvrđuje se da se razni veterinarski certifikati, certifikati o javnome zdravlju i certifikati o zdravlju životinja za uvoz živih životinja, sjemena, zametaka, jajnih stanica i proizvoda životinjskog podrijetla u Zajednicu, te certifikati za provoz proizvoda životinjskog podrijetla kroz Zajednicu moraju temeljiti na standardnim obrascima veterinarskih certifikata iz Priloga I. toj Odluci.

                  (5)

                  U skladu s tim, obrasce certifikata iz priloga II. i III. Odluci 2000/572/EZ trebalo bi zamijeniti novim obrascima kako bi se osigurala usklađenost s Tracesom.

                  (6)

                  Kako bi se izbjegli poremećaji u trgovini, potrebno je dozvoliti uporabu certifikata izdanih u skladu s Odlukom 2000/572/EZ prije izmjena uvedenih ovom Odlukom, i to u trajanju od šest mjeseci nakon datuma početka primjene ove Odluke. Te bi certifikate trebalo prihvaćati za uvoz u Zajednicu 10 mjeseci nakon početka primjene ove Odluke.

                  (7)

                  Odluku 2000/572/EZ bi stoga trebalo na odgovarajući način izmijeniti.

                  (8)

                  Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,

            DONIJELA JE OVU ODLUKU:
      Članak 1.
      Odluka 2000/572/EZ mijenja se kako slijedi:

                  1.

                  Članak 3. zamjenjuje se sljedećim:
                  „Članak 3.
                  Na uvoz mesnih pripravaka primjenjuju se sljedeći uvjeti:

                              1.

                              moraju biti proizvedeni u skladu s odgovarajućim zahtjevima iz uredaba (EZ) br. 178/2002 Europskog parlamenta i Vijeća (*), (EZ) br. 852/2004 Europskog parlamenta i Vijeća (**), (EZ) br. 853/2004 Europskog parlamenta i Vijeća (***) i (EZ) br. 999/2001 Europskog parlamenta i Vijeća (****), kako je utvrđeno u zdravstvenom certifikatu iz članka 4. stavka 2. ove Odluke;

                              2.

                              potječu iz objekta ili objekata koji provode program koji se temelji na načelima analize opasnosti i kritičnih kontrolnih točaka (HACCP) u skladu s Uredbom (EZ) br. 852/2004;

                              3.

                              smrznuti su do unutarnje temperature od najviše – 18 °C u proizvodnom pogonu ili pogonima podrijetla.

                  2.

                  Članak 2.a mijenja se kako slijedi:

                              (a)

                              u točki (a) „Odluka 94/984/EZ” zamjenjuje se sljedećim: „Odluka Komisije 2006/696/EZ (*****)

                              (b)

                              u točki (b) riječi „Odluka 94/984/EZ” zamjenjuju se sljedećim „Odluka 2006/696/EZ”.

                  3.

                  Prilozi II. i III. zamjenjuju se tekstom iz Priloga ovoj Odluci.

            Članak 2.
      Ova se Odluka primjenjuje od 1. srpnja 2008.
      Međutim, pošiljke mesnih pripravaka za koje su zdravstveni certifikati izdani u skladu s obrascem iz Odluke 2000/572/EZ prije izmjena uvedenih ovom Odlukom i s datumom izdavanja prije 31. prosinca 2008., prihvaćat će se za uvoz u Zajednicu do 1. travnja 2009.
      Članak 3.
      Ova je Odluka upućena državama članicama.

         Sastavljeno u Bruxellesu 3. srpnja 2008.

               Za Komisiju

            Androulla VASSILIOU

               Članica Komisije

         (1)  SL L 18, 23.1.2002., str. 11.

         (2)  SL L 139, 30.4.2004., str. 1., kako je ispravljeno u SL L 226, 25.6.2004., str. 3.

         (3)  SL L 139, 30.4.2004., str. 55., kako je ispravljeno u SL L 226, 25.6.2004., str. 22. Uredba kako je zadnje izmijenjena Uredbom Komisije (EZ) br. 1243/2007 (SL L 281, 25.10.2007., str. 8.).

         (4)  SL L 139, 30.4.2004., str. 206., kako je ispravljeno u SL L 226, 25.6.2004., str. 83. Uredba kako je zadnje izmijenjena Uredbom Vijeća (EZ) br. 1791/2006 (SL L 363, 20.12.2006., str. 1.).

         (5)  SL L 240, 23.9.2000., str. 19. Odluka kako je zadnje izmijenjena Odlukom 2004/437/EZ (SL L 154, 30.4.2004., str. 62., kako je ispravljeno u SL L 189, 27.5.2004., str. 52.).

         (6)  SL L 338, 22.12.2005., str. 60. Uredba kako je zadnje izmijenjena Uredbom (EZ) br. 1245/2007 (SL L 281, 25.10.2007., str. 19.).

         (7)  SL L 94, 31.3.2004., str. 63. Odluka kako je zadnje izmijenjena Odlukom 2005/515/EZ (SL L 187, 19.7.2005., str. 29.).

         (8)  SL L 104, 21.4.2007., str. 37.

         (*)  SL L 31, 1.2.2002., str. 1.

         (**)  SL L 139, 30.4.2004., str. 1., kako je ispravljeno u SL L 226, 25.6.2004., str. 3.

         (***)  SL L 139, 30.4.2004., str. 55., kako je ispravljeno u SL L 226, 25.6.2004., str. 22.

         (****)  SL L 147, 31.5.2001., str. 1.”

         (*****)  SL L 295, 25.10.2006., str. 1.”;

         PRILOG
         „
               PRILOG II.
               Obrazac certifikata o zdravlju životinja i javnom zdravlju za mesne pripravke namijenjene otpremi u Europsku zajednicu iz trećih zemalja

               PRILOG III.
               (PROVOZ I/ILI SKLADIŠTENJE)

            ”


Odluka Komisije od 14/03/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7163 - SOCIETE GENERALE / NEWEDGE GROUP) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 30/07/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7298 - UNIQA INSURANCE GROUP / UNIQA LIFE) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 16/10/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7771 - PARCOM / PON / IMTECH MARINE) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2003/701/EZ: Odluka Komisije od 29. rujna 2003. o utvrđivanju, u skladu s Direktivom 2001/18/EZ Europskog parlamenta i Vijeća, obrasca za dostavu rezultata namjernog uvođenja u okoliš genetski modificiranih viših biljaka u druge svrhe osim u svrhu stavljanja na tržište (priopćena pod brojem dokumenta C(2003) 3405)  Tekst značajan za EGP

text:
               15/Sv. 017

               HR

               Službeni list Europske unije

               86

         32003D0701

               L 254/21

               SLUŽBENI LIST EUROPSKE UNIJE

               29.09.2003.

      ODLUKA KOMISIJE

   od 29. rujna 2003.
   o utvrđivanju, u skladu s Direktivom 2001/18/EZ Europskog parlamenta i Vijeća, obrasca za dostavu rezultata namjernog uvođenja u okoliš genetski modificiranih viših biljaka u druge svrhe osim u svrhu stavljanja na tržište
   (priopćena pod brojem dokumenta C(2003) 3405)
   (Tekst značajan za EGP)
   (2003/701/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2001/18/EZ Europskog parlamenta i Vijeća od 12. ožujka 2001. o namjernom uvođenju u okoliš genetski modificiranih organizama i o stavljanju izvan snage Direktive Vijeća 90/220/EEZ (1), a posebno drugu rečenicu njezinog članka 10.,
   budući da:

               (1)

               U vezi s namjernim uvođenjem genetski modificiranih organizama (GMO-a) u sve druge svrhe osim u svrhu stavljanja na tržište, članak 10. Direktive 2001/18/EZ zahtijeva da poslije okončanja uvođenja i potom u određenim vremenskim razmacima utvrđenim u odobrenju na temelju rezultata procjene rizika za okoliš, podnositelj prijave dostavi nadležnom tijelu rezultate uvođenja s obzirom na rizik za ljudsko zdravlje ili okoliš, pri čemu, prema potrebi, posebno treba navesti sve vrste proizvoda o kojima podnositelj prijave namjerava kasnije dostaviti obavijest.

               (2)

               Većina GMO-a koji su do sada namjerno uvedeni u Zajednici, u skladu s dijelom B Direktive 2001/18/EZ su genetski modificirane više biljke (GMVB). Zato je nužno u odnosu na te biljke odrediti obrazac koji će podnositelj prijave koristiti kada nadležnim tijelima dostavlja rezultate uvođenja. Taj obrazac treba biti u skladu s potrebom da se omogući potpuna razmjena relevantnih informacija koje se dostavljaju na standardiziran i lako razumljiv način. Obrazac treba ostati općenit koliko god je to moguće kako bi se, prema potrebi, uvođenja na više lokacija tijekom više godina ili uvođenja različitih GMO-a mogla obuhvatiti jednim izvješćem.

               (3)

               Budući da genetski inženjering nije ograničen samo na više biljke, trebat će utvrditi obrasce koji će obuhvatiti i druge vrste GMO-a, primjerice genetski modificirane (GM) životinje (uključujući i GM insekte), veterinarske i medicinske proizvode (koji sadrže GMO-e ili se od njih sastoje) ili GM biljke koje se mogu koristiti za dobivanje farmaceutskih proizvoda. Zbog budućeg razvoja događaja također može postati potrebno da se već utvrđeni obrasci izvješća prilagođavaju.

               (4)

               Mjere predviđene ovom Direktivom u skladu su s mišljenjem Odbora osnovanog u skladu s člankom 30. Direktive 2001/18/EZ,

         DONIJELA JE OVU ODLUKU:
   Članak 1.
   U svrhu dostavljanja nadležnom tijelu rezultata namjernog uvođenja u okoliš genetski modificiranih viših biljaka (GMVB) u skladu s člankom 10. Direktive 2001/18/EZ, podnositelj prijave koristi obrazac utvrđen Prilogom ovoj Direktivi, dalje u tekstu „obrazac izvješća”.
   Članak 2.
   Svaki obrazac izvješća odnosi se na samo jedno odobrenje koje je izdalo nadležno tijelo i ima jedinstveni broj prijave.
   Članak 3.
   1.   Za svaki broj prijave, podnositelj prijave dostavlja završno izvješće, a završno(-a) kao i prijelazno(-a) izvješće(-a) o nadzoru poslije uvođenja dostavlja(ju) se ovisno o slučaju. Obje vrste izvješća sastavljaju se u skladu s obrascem izvješća.
   2.   Završno izvješće dostavlja se poslije posljednje žetve GMVB-a. Ako se za prijavu ne zahtijeva nadzor poslije uvođenja, daljnja izvješća nisu potrebna.
   3.   Završno izvješće o praćenju poslije uvođenja dostavlja se nakon okončanja praćenja poslije uvođenja.
   Prema potrebi, nadležno tijelo u odobrenju određuje koliko će dugo trajati praćenje poslije uvođenja, kao i rokove dostavljanja prijelaznih izvješća o praćenju poslije uvođenja.
   4.   Nadležno tijelo potiče podnositelje prijava da izvješća dostavljaju u elektroničkom obliku.
   Članak 4.
   Nadležno tijelo može zatražiti od podnositelja prijave da za vrijeme trajanja istraživačkog programa, a prije okončanja uvođenja dostavi dodatne informacije, posebno u obliku zapisnika ili privremenih izvješća.
   Članak 5.
   Ova je Odluka upućena državama članicama.

      Sastavljeno u Bruxellesu 29. rujna 2003.

            Za Komisiju

         Margot WALLSTRÖM

            Članica Komisije

      (1)  SL L 106, 17.4.2001., str. 1.
   PRILOG


title: 2003/821/EZ: Odluka Komisije od 21. studenoga 2003. o odgovarajućoj zaštiti osobnih podataka u Guernseyju (priopćena pod brojem dokumenta C(2003) 4309)  Tekst značajan za EGP

text:
               16/Sv. 003

               HR

               Službeni list Europske unije

               50

         32003D0821

               L 308/27

               SLUŽBENI LIST EUROPSKE UNIJE

               21.11.2003.

      ODLUKA KOMISIJE

   od 21. studenoga 2003.
   o odgovarajućoj zaštiti osobnih podataka u Guernseyju
   (priopćena pod brojem dokumenta C(2003) 4309)
   (Tekst značajan za EGP)
   (2003/821/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka (1) i o slobodnom protoku takvih podataka, a posebno njezin članak 25. stavak 6.,
   nakon savjetovanja s radnom skupinom o zaštiti pojedinaca u vezi s obradom osobnih podataka (2),
   budući da:

               (1)

               Sukladno Direktivi 95/46/EZ, države članice moraju osigurati prijenos osobnih podataka u treću zemlju koji se može izvršiti samo ako dotična treća zemlja jamči primjeren stupanj zaštite te ako se prije prijenosa postupi sukladno zakonima država članica kojima se provode druge odredbe Direktive.

               (2)

               Komisija može ustanoviti da treća zemlja jamči primjeren stupanj zaštite. U tom se slučaju osobni podaci mogu prenijeti iz država članica bez potrebe za dodatnim jamstvom.

               (3)

               Sukladno Direktivi 95/46/EZ, stupanj zaštite podataka trebao bi se ocijeniti u svjetlu svih okolnosti vezanih uz operaciju prijenosa podataka ili uz skup operacija prijenosa podataka, pri čemu se treba pomno razmotriti niz elemenata koji su bitni za prijenos i navode se u njezinom članku 25. stavku 2.

               (4)

               S obzirom na različite pristupe zaštiti podataka u trećim zemljama, ocjene prikladnosti i bilo koje odluke na temelju članka 25. stavka 6. Direktive 95/46/EZ trebalo bi donijeti i provesti na takav način da ne dođe do proizvoljne ni neopravdane diskriminacije prema trećim zemljama ili između njih, ako u njima prevladavaju slične okolnosti, te da ne dođe do prikrivene trgovinske prepreke, uzimajući u obzir postojeće međunarodne obveze Zajednice.

               (5)

               Bailiwick of Guernsey jedan je od posjeda britanske krune (nije dio Ujedinjene Kraljevine, a nije ni kolonija), koji je potpuno neovisan, osim međunarodnih odnosa i obrane koji su u nadležnosti Vlade Ujedinjene Kraljevine. Bailiwick of Guernsey stoga bi se trebao smatrati trećom zemljom u smislu Direktive.

               (6)

               S učinkom od kolovoza 1987., Ujedinjena Kraljevina je ratifikaciju Konvencije Vijeća Europe o zaštiti pojedinaca u vezi s automatskom obradom osobnih podataka (Konvencija br. 108) proširila na Bailiwick of Guernsey.

               (7)

               U pogledu Bailiwick of Guernseyja, pravni standardi zaštite osobnih podataka, koji se temelje na standardima iz Direktive 95/46/EZ, propisuju se Zakonom (Bailiwick of Guernseyja) o zaštiti podataka iz 2001. godine koji je stupio na snagu 1. kolovoza 2002.

               (8)

               U Guernseyju je 2002. godine također usvojeno šesnaest zakonskih instrumenata (naloga), kojima se propisuju specifična pravila u vezi s pitanjima kao što su dostupnost, obrada osjetljivih podataka i obavješćivanje službi za zaštitu podataka. Tim se instrumentima dopunjuje zakon.

               (9)

               Pravni standardi koji se primjenjuju u Guernseyju obuhvaćaju sva temeljna načela potrebna za primjeren stupanj zaštite za fizičke osobe. Primjena tih standarda jamči se pravnim sredstvima i neovisnim nadzorom koji provode državna tijela kao što je povjerenik za zaštitu podataka s ovlastima za istragu i djelovanje.

               (10)

               Stoga bi se trebalo smatrati da Guernsey jamči primjeren stupanj zaštite osobnih podataka iz Direktive 95/46/EZ.

               (11)

               U interesu transparentnosti te kako bi se zaštitila sposobnost nadležnih tijela u državama članicama da jamče zaštitu pojedinaca u vezi s obradom njihovih osobnih podataka, potrebno je navesti iznimne okolnosti u kojima se suspenzija specifičnih protoka podataka može opravdati, bez obzira na utvrđenje primjerene zaštite.

               (12)

               Mjere utvrđene ovom Odlukom u skladu su s mišljenjem Odbora osnovanog na temelju članka 31. stavka 1. Direktive 95/46/EZ,

         DONIJELA JE OVU ODLUKU:
   Članak 1.
   Za potrebe članka 25. stavka 2. Direktive 95/46/EZ, smatra se da Bailiwick of Guernsey pruža primjeren stupanj zaštite za osobne podatke prenesene iz Zajednice.
   Članak 2.
   Ova se Odluka odnosi na prikladnost zaštite koja se pruža u Guernseyju kako bi se ispunili zahtjevi iz članka 25. stavka 1. Direktive 95/46/EZ i ne utječe na druge uvjete ili ograničenja kojima se provode druge odredbe navedene Direktive, a koji se odnose na obradu osobnih podataka u državama članicama.
   Članak 3.
   1.   Ne dovodeći u pitanje njihove ovlasti da poduzmu mjere kako bi osigurali pridržavanje nacionalnih odredbi usvojenih u skladu s drugim odredbama osim članka 25. Direktive 95/46/EZ, nadležna tijela u državama članicama izvršavaju svoje postojeće ovlasti da suspendiraju protok podataka primatelju u Guernseyju radi zaštite pojedinaca s obzirom na obradu njihovih osobnih podataka u sljedećim slučajevima:

               (a)

               ako nadležno tijelo u Guernseyju utvrdi da primatelj krši važeće standarde zaštite; ili

               (b)

               ako postoji značajna vjerojatnost da se krše standardi zaštite, ako postoje opravdani razlozi za vjerovanje kako nadležno tijelo u Guernseyju ne poduzima ili neće poduzeti odgovarajuće i pravovremene mjere da riješi slučaj o kojemu je riječ, ako bi trajnim prijenosom prijetio rizik teške štete osobama čiji se podaci obrađuju, a nadležna su tijela u državama članicama u takvim okolnostima uložila razumni napor da obavijeste stranku odgovornu za obradu i s poslovnim nastanom u Guernseyju te joj dale mogućnost za odgovor.

         2.   Suspenzija prestaje čim se osiguraju standardi zaštite te se o tome obavijesti nadležno tijelo dotičnih država članica.
   Članak 4.
   1.   Države članice bez odlaganja obavješćuju Komisiju kad se usvoje mjere na temelju članka 3.
   2.   Države članice i Komisija se međusobno obavješćuju o slučajevima u kojima djelovanje tijela odgovornih za osiguravanje pridržavanje standarda zaštite u Guernseyju ne uspije osigurati takvo pridržavanje.
   3.   Ako informacije prikupljene u skladu s člankom 3. i stavcima 1. i 2. ovog članka dokazuju da tijelo odgovorno za osiguravanje pridržavanje standarda zaštite u Guernseyju ne ispunjava svoju ulogu učinkovito, Komisija obavješćuje nadležna tijela u Guernseyju te prema potrebi dostavlja nacrt mjera u skladu s postupkom iz članka 31. stavka 2. Direktive 95/46/EZ radi stavljanja izvan snage ili suspendiranja ove Odluke ili ograničenja njezina područja primjene.
   Članak 5.
   Komisija nadzire provedbu ove Odluke te izvješćuje Odbor, osnovan u skladu s člankom 31. Direktive 95/46/EZ, o svim relevantnim nalazima, uključujući dokaze koji bi mogli utjecati na nalaz u članku 1. ove Odluke da je zaštita na Guernseyju primjerena u smislu članka 25. Direktive 95/46/EZ te svim dokazima da se ova Odluka provodi na diskriminirajući način.
   Članak 6.
   Države članice poduzimaju sve potrebne mjere da bi se pridržavale ove Odluke, u roku od četiri mjeseca od dana njezina priopćenja.
   Članak 7.
   Ova je Odluka upućena državama članicama.

      Sastavljeno u Bruxellesu 21. studenoga 2003.

            Za Komisiju

         Frederik BOLKESTEIN

            Član Komisije

      (1)  SL L 281, 23.11.1995., str. 31.

      (2)  Mišljenje 5/2003 o stupnju zaštite osobnih podataka na Guernseyju, koje je usvojila radna skupina 13. lipnja 2003., dostupno na http://europa.eu.int/comm/internal_market/privacy/workingroup/wp2003/wpdocs03_en.htm